Luka Modrić je najbolji sportaš svijeta! Iza njega je ostao Nole

U izboru Međunarodnog udruženja sportskih novinara Luka Modrić je proglašen najboljim sportašem u 2018. godini. Pobijedio je sa 419 bodova ispred dvojice najboljih tenisača Đokovića i Federera

<p><strong>Luka Modrić</strong>, najbolji hrvatski sportaš i nogometaš svijeta, svojoj je kolekciji osobnih priznanja u četvrtak dodao još jedno, nagradu za najboljeg sportaša svijeta u izboru <strong>Međunarodnog udruženja sportskih novinara</strong> (AIPS).</p><p>U anketi je sudjelovalo 359 novinara iz 87 zemalja, a Modrić je pobijedio sa 419 bodova, ispred dvojice najboljih tenisača svijeta Novaka <strong>Đokovića </strong>(337 bodova) i Rogera <strong>Federera </strong>(290 bodova).</p><p>Najboljom u konkurenciji sportašica proglašena je američka gimnastičarka Simone <strong>Biles </strong>koja je na Svjetskom prvenstvu u Dohi osvojila šest medalja, od kojih su četiri bile zlatne. Biles je osvojila 427 bodova, a najbliže konkurentice bile su joj Čehinja Ester <strong>Ledecka </strong>(335 glasova), koja je prva u povijesti osvojila dva olimpijska zlata na istim ZOI u snowboardu i alpskom skijanju, te najbolja tenisačica svijeta Rumunjka Simona <strong>Halep </strong>(331 glas).</p><p>Najboljom ekipom proglašeni su svjetski nogometni prvaci <strong>Francuzi</strong>, a za najbolji press centar izabran je onaj na Svjetskom nogometnom prvenstvu u Rusiji.</p><p>Zanimljivo, Modrić je prije samo nekoliko dana završio drugi u izboru za najboljeg sportaša Europe u 2018. godini u izboru novinskih agencija. Oni su za najboljeg izabrali Đokovića.</p>